
                                                                                                                  Nr. de înreg. 20.748/19.11.2021


Referat de specialitate
                                              
Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi adoptarea unei hotărâri privind “Organizarea şi conducerea contabilităţii autorităţii locale a comunei Aroneanu pe bază de contract de prestări servicii în domeniul contabilităţii”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv: art. 7 alin. (2) din Legea nr. 98/2016 a achiziţiilor publice publicată în M.Of. nr. 390 din 23 mai 2016, cu modificările și completările ulterioare; Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Legea nr. 15/2021 a bugetului de stat pe anul 2021; Legea nr. 273/2006 privind finanţele publice locale, cu modificările şi completările ulterioare; CPV din 16 decembrie 2003 de modificare a Regulamentului (CE) nr. 2195/2002 al Parlamentului European şi al Consiliului privind Vocabularul comun privind achiziţiile publice (CPV); Legea nr. 500/2002 privind finanţele publice, cu modificările şi completările ulterioare; Legea nr. 82/1991, a contabilităţii, republicată, cu modificările şi completările ulterioare; O.U.G. nr. 57/2019 privind Codul administrativ.
În fapt, având în vedere că la data de 22.01.2022 va înceta Contractul nr. 700 din 22.01.2021, se identifică necesitatea încheierii unui nou contract  de prestări servicii în domeniul contabilităţii. Apreciem că achiziţia va depăşi pragul valoric prevăzut de lege în cazul achiziţiei directe a serviciilor, prevăzut de art. 5 din Legea nr. 98 din 19 mai 2016 privind achiziţiile publice: “Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără TVA, este mai mică de 135.060 lei...”. Aşadar, conform legii, se va aplica procedura simplificată prevăzută de art. 113 din Legea nr. 98 din 19 mai 2016 privind achiziţiile publice. 



  Consilier juridic cu atribuţii în achiziţii publice,
                   Cobjuc Delia

